آلمانیادا "تورکجه کیتاب و مدنیت سرگی‌سی" بو ایل 17.جی دفعه قاپی‌لارینی آچدی.
دویسبورگ یاخین‌لارین‌داکی رهینبرگ قصبه‌سینده آچیلان و 13 گون عرضینده آچیق قالا‌جاق سرگیده، دونیا کلاسیک‌لرین‌دن ان سون چیخان رومان‌لارا، اوشاق دینی کتابلاریندان گول قوخولو و رنگ‌لی قرآن کریمه قدر چوخ سایدا اثر یئر آلیر.
تورکیه و آوروپا‌دان 63 نشریاتین قاتیلدیغی سرگیده تشکیل ائدیلن پانل‌لرده ادبی صحبت‌لر، شعر آخشاملاری و تاختا ایشلمه، رسیم، ائبرو کیمی فعالیت‌لر ده حیاتا گئچیریلیر.
سرگی‌نین قوروجوسو و نشریات صاحبی احمد تورونج، سرگییه تورکیه‌دن یئنی چیخان تخمینا اوچ تریلی دولوسو کیتابین گلدیگینی، بو سرگی ایله اؤزللیکله آوروپادا یاشایان تورک‌لره آنا دیل‌لرینده هر نؤو‌عدن اثری سوندوقلارینی سؤیله‌دی.
هر ایل آچیلان سرگی‌نی گئچن ایل 110 مین نفرین گزدیگینی، بو ایل ایسه بو سایینی آشماق ایسته‌دیک‌لرینی ایفاده ائدن تورونج؛
"بوتون کیتاب سئورلری، 13 گون داوام ائده‌جک و آوروپا‌داکی ان بؤیوک تورکجه کیتاب سرگی‌سینده گؤزله‌ییریک" دئدی.
